Informácie o účtovnej jednotke

1. Obchodné meno a sídlo spoločnosti

Obchodné meno účtovnej jednotky:  KBM, s.r.o.
Sídlo účtovnej jednotky:                  Žitná 13, 010 01 Žilina 

a)	Spoločnosť KBM, s.r.o. bola založená 12.8.1999, zapísaná v ORSR pri Okresnom súde Žilina v odd. Sro, vložka č. 11829/L dňa 28.9.1999.

2. Hlavné činnosti spoločnosti zapísané v obchodnom registri

b)	Hlavnú činnosť spoločnosti tvorí predaj náhradných dielov a technických produktov pre priemysel formou veľkoobchodu a maloobchodu.

3. Informácie o počte zamestnancov
Názov položky	Bežné účtovné obdobie	Bezprostredne predchádzajúce účtovné obdobie	
Priemerný prepočítaný počet zamestnancov	25,33	25,75	

4. Údaje o neobmedzenom ručení

    d) 	Spoločnosť neručí za majetok v iných spoločnostiach a nie je súčasťou konsolidovaného celku, nie je 
               súčasťou žiadnej skupiny účtovných jednotiek.

5.. Právny dôvod zostavenia účtovnej závierky

    e)       Ku koncu účtovného obdobia zostavila účtovná jednotka riadnu účtovnú závierku v zmysle § 17 zákona 
              o účtovníctve.

6. Dátum schválenia účtovnej závierky za predchádzajúce účtovné obdobie
. 
     f)	Účtovná závierka spoločnosti KBM, s.r.o. za predchádzajúce účtovné obdobie bola schválená na valnom zhromaždení  spoločnosti dňa 19.03.2015.

7. Údaje o použitých účtovných zásadách a účtovných metódach

       Účtovná závierka bola zostavená za predpokladu nepretržitého pokračovania vo svojej činnosti

Účtovná jednotka oceňuje majetok a záväzky ku dňu uskutočnenia účtovného prípadu a ku dňu, ku ktorému sa zostavuje účtovná závierka.
Nakupovaný dlhodobý majetok je ocenený obstarávacími cenami (t.j.  cena obstarania majetku + náklady súvisiace s obstaraním). Majetok vytvorený vlastnou činnosťou, majetok obstaraný formou leasingu ako ani finančné investície účtovná jednotka nemá.
Nakupované zásoby (tovar) sa oceňujú obstarávacími cenami, pričom cena je rozdelená na cenu obstarania, ktorá je fakturovaná bez vedľajších nákladov a na vedľajšie náklady obstarania. Pri úbytku zásob sa každý mesiac rozpúšťa percento vedľajších nákladov podľa pomeru k úbytku skutočných cien obstarania. Pri účtovaní obstarania a predaja tovaru sa uplatňuje spôsob A. 
Oceňovanie záväzkov a pohľadávok je v menovitej hodnote. K rizikovým pohľadávkam sa vytvárajú opravné položky podľa § 20 ods. 14 zákona o dani z príjmu.
Časové rozlíšenie nevýznamných súm na prelome rokov, ktoré sa pravidelne opakujú sa účtuje.
Účtovné odpisovanie majetku bolo v súlade  s odpisovým plánom vytvoreného pre rok 2015. Daňové odpisy boli stanovené podľa zákona o dani z príjmov. Účtovné odpisy boli stanovené nasledovne:
-	prevádzková budova		-	rovnomerný odpis – 40 rokov
-	stavby			-	rovnomerný odpis-   20 rokov
-	samostatné hnuteľné veci	-	výpočtová technika, inventár - 4 roky , 6 rokov
dopravné prostriedky – 4 roky, 6 rokov     
       Dotácie na obstaranie majetku neboli prijaté.
        V roku 2015 sa zmenil spôsob účtovných odpisov. Pri administratívnej budova sa predĺžila doba odpisovania z doterajších 20 rokov na 40 rokov. Z tohto dôvodu bola hodnota odpisu nižšia o čiastku 4 962,00 € a o rovnakú čiastka je vyšší HV po zdanení a aj hodnota vlastného imania.
Oprávky majetku neboli spätne upravované.
Spoločnosť vytvára rezervy na mzdy za nevyčerpané dovolenky, overenie účtovnej závierky. Výška rezervy na mzdy za nevyčerpané dovolenky sa počíta podľa priemeru na dovolenku platného pre I. štvrťrok nasledujúceho roku. Rezerva na audit sa účtuje na základe uzatvorenej zmluvy. 
Spoločnosť účtuje o odloženej dani z dočasných zdaniteľných rozdielov medzi účtovnou a daňovou hodnotou majetku.

7. Informácie o záväzkov
     Spoločnosť eviduje dlhodobý záväzok – pôžičku od spoločníka so zostatkovou dobou splatnosti dlhšou ako päť rokov. Dlhodobý záväzok nie je zabezpečený záložným právom.
8. Informácie o oprave chýb minulých účtovných období
Spoločnosť neúčtovala  o opravách chýb minulých účtovných období.
Po 31. decembri 2015 do dňa zostavenia účtovnej závierky nenastali žiadne významné skutočnosti, ktoré by ovplyvnili výsledok hospodárenia akciovej spoločnosti za rok 2015.

9. Informácie o výnosoch a nákladoch, ktoré majú výnimočný rozsah alebo výskyt

V roku 2015 bola zinkasovaná zmluvná pokuta za neprevzatie objednaného tovaru vo výške 12 tis. EUR. Táto skutočnosť sa vyskytuje výnimočne.

10. Informácie o podmienenom majetku a záväzkoch

Spoločnosť nedisponuje majetkom, ktorý by bol vedený mimo hlavnej knihy alebo na podsúvahe. 
Spoločnosť nemá podmienené záväzky vyplývajúce zo súdnych sporov. 
Pri predaji tovaru poskytuje záruku na tovar podľa Obchodného zákonníka, oprávnené reklamácie  odberateľov rieši s dodávateľmi tovaru. Z uvedeného dôvodu nevytvára rezervy na poskytovanú záručnú dobu na tovar.

11. Udalosti, ktoré nastali po dni, ku ktorému sa zostavuje účtovná závierka

Po dni, ku ktorému sa zostavuje účtovná závierka nenastali žiadne zmeny, ktoré by mali byť zverejnené v poznámkach.